Свети Сава

СПИКЕР: Немања, Растков отац, имао је два сина и неколико кћери. Живели су у Расу. Ана, Немањина супруга, молила је Бога да јој подари још једног, трећег сина. После неког времена родило се мушко чедо које је заиста било чудо од детета, лепо и бистро .

АНА: Година је 1175. Мој муж, Велики жупан и ја добисмо треће дете.

НЕМАЊА: Дадосмо му старо српско име Растислав- онај који расте , узраста у слави.

СПИКЕР: Растао је на двору, окружен пажњом и љубављу . Васпитавали су га најбољи учитељи. Прва слова научио је у манастиру Ђурђеви Ступови . Кад је напунио 15 година , Немања му рече :

НЕМАЊА: Сине, дајем ти Хумску област да би стекао искуство у управљању које ће ти бити од користи када постанеш владар .

СПИКЕР : Растко је често добијао поклоне од родитеља , али их је он давао својим учитељима , пријатељима , сиротињи, не задржавајући ништа за себе. Чак и у својој раној младости Растко је волео да дубоко и дуго размишља о вери .Желео је нешто више од земаљског блага, жудео је за духовним животом.

САВА : Не варајте се браћо моја , говорећи : ако добра не чиним, не верујем у Бога спашћу се, јер и беси верују у Бога . Вера без дела је мртва!Ако ко каже- ја љубим Бога, а брата свога мрзи,лажа је.Јер ко не љуби брата свога кога види,Бога кога није видео,како може љубити?

СПИКЕР : У то време обичај је био да се у брак ступа пре навршених осамнаест година, Православна црква дозвољавала је да се дечак од седамнаест година ожени .

АНА : Драги мој сине, дошло је време да се жениш . Отац и родбина очекују то од тебе . Такав је рад . Немој због тога бити тужан.

САВА : После разговора са мајком, дуго сам се затварао у собу , молио се Богу да се не оженим и размишљао . Тада сам одлучио да нестанем. Једног дана рекао сам родитељима да идем у лов са пријатељима , што њих обрадова, јер они помислише да им је син мало живнуо и почео да се забавља . Изљубише ме и послаше у лов са благословом . Тада сам побегао са руским монасима на Свету Гору .

СПИКЕР : схвативши да му је син побегао, Немања отпреми једног војводу са неколико војника на Свету Гору да му врате сина, а у двору је за то време владала велика туга и жалост..

НЕМАЊА : Вратите га, макар везаног!

СПИКЕР : После заморног путовања потера стиже у солунски манастир и ту им рекоше да је Растко у манастиру Светог Пантелејмона. Када је војвода, вођа коњаника, пронашао Растка, замоли га да се врати својим родитељима, јер им недостаје .

САВА : Одмори се војводо са својим коњаницима након напорног пута, па ћемо сутра кренути пут Србије .

СПИКЕР : Руски монах увече одведе Растка у кулу, обуче црну ризу и замонаши се. Принц Растко постаде монах Сава.

САВА : Те вечери се војвода Радак разбеснео. Скинуо сам своју скупоцену одећу, бацио му је са куле , и рекох му да је однесе мојим родитељима и да им каже да су ме задњи пут видели замонашеног , и са именом Сава . У одећу сам ставио писмо за њих и прамен своје косе, одсечен током чина монашења . У манастиру Светог Пантелејмона остадох неколико месеци, а потом одлазим у манастир Ватопед, где сам остао читавих дванаест година .

НЕМАЊА : 1196. Године, на Благовести напуштам престо, и заједно са супругом Аном примам монашки постриг. Ана добија име Анастасија, а ја Симеон. Она одлази у манастир Пресвете Богородице, а ја у Студеницу, своју задужбину. Недуго затим придружујем се Сави на Светој Гори.1198 . мој син добија повељу из Цариграда, од византијског цара за обнављање разрушеног манастира Хиландар .У повељи пише да је Хиландар и посед око њега ,,за сва времена српска земља''.

СПИКЕР : Сава је наставио да обнавља и гради манастире и уз њих оснива и прве школе и болнице . Био је утемељивач Српске цркве, просвете, обновитељ монаштва, први српски архиепископ,законодавац и књижевник . На самрти, отац му поручује :

НЕМАЊА: Чувајте, чедо моје мило, језик као земљу. Реч се може изгубити као град, као земља, као душа. А шта је народ изгуби ли језик, земљу, душу?Не узимајте туђу реч у своја уста. Боље ти је изгубити највећи град своје земље, него најмању и најнезначајнију реч свога језика...

СПИКЕР : Након очеве смрти почиње сукоб између Вукана и Стефана око престола. Он их мири над очевим моштима у Студеници, и крунише свог брата Стефана у манастиру Жичи за првог српског краља.У току повратка са свог другог поклоничког путовања, 1234. године Сава се разболео и душу своју Господу предао у граду Трнову. Из Бугарске, његове мошти су пренешене и сахрањене у манастиру Милешеви. 1595.године Синан Паша узима мошти свеца и спаљује на Врачару. Данас се на том месту налази један од највећих православних храмова на свету, Храм Светог Саве .

АНА: Из великог поштовања према мом сину Сави, државно светковање Савиндана увео је кнез Милош Обреновић 1823. Године, а законом од 13. Јануара 1841. године почео се светковати као школска слава .

СПИКЕР: Свети Сава је био и остао,како рече Свети Владика Николај ,,највреднија пчела која је иза себе оставила пуну кошницу слатког меда, којим су се хранила спрска деца до данашњег дана''.